Dica primerias de l'anyo 1958, Finlandia teneba un sistema educativo elitista. Se feba una selección a la edat d'once anyos dimpués de nomás quatro anyos de primaria. Os millors alumnos podeban continar a escolaridat cheneral en primerías en un instituto (mientres 5 anyos) y dimpués, eventualment, con tres anyos en un instituto de bachillerato. A mayoría d'os ninos y ninas seguiban dos anyos suplementarios en a escuela primaria. Dica 1972, a lo menos a metat d'os alumnos no feban estudios segundarios. A mayor parte d'os fillos de familias modestas deixaban a escuela arredol d'os 13 u 14 anyos ta treballar u recibir una formación profesional.